1963ko Eurovision Abesti Lehiaketa

1963ko Eurovision Abesti Lehiaketa urtero ospatzen den Eurovision Abesti Lehiaketaren zortzigarren edizioa izan zen. Londresko BBC Television Centre estudioetan ospatu zen, Erresuma Batuan, martxoaren 23an. Aurreko urtean Frantziak irabazi zuen, eta Frantziari zegokion antolaketa, baina gastuagaitik uko egin ostean, BBCk hartu zuen lana. Aurkezlea Katie Boyle izan zen, aurretik ere Londresen ospatu zen 1960ko edizioan bezalaxe.

Garailea Danimarkako Grethe & Jørgen Ingmann duoa izan zen, "Dansevise" kantuarekin. Danimarkaren lehen garaipena izan zen. Lehiaketa abeslari bakarlari batek irabazi ez zuen lehen aldia izan zen.

Hamasei herrialdek hartu zuten parte, aurreko bi edizioetako berdinak.

 Lehiaketa 
 Ordena Herrialdea Hizkuntza Artista Abestia Euskarara itzulpena Postua Puntuak 01 Ingelesa Ronnie Carroll "Say Wonderful Things" Gauza zoragarriak esan 4 28 02 Nederlandera Annie Palmen "Een speeldoos" Musika-kaxa bat 13 0 03 Alemana Heidi Brühl "Marcel" — 9 5 04 Alemana, Ingelesa Carmela Corren "Vielleicht geschieht ein Wunder" Agian mirari bat gertatuko da 7 16 05 Norvegiera Anita Thallaug "Solhverv" Solstizioa 13 0 06 Italiera Emilio Pericoli "Uno per tutte" Bat denontzat 3 37 07 Finlandiera Laila Halme "Muistojeni laulu" Nire oroitzapenetako kanta 13 0 08 Daniera Grethe & Jørgen Ingmann "Dansevise" Dantzatzeko kanta 1 42 09 Kroaziera Vice Vukov "Brodovi" Ontziak 11 3 10 Frantsesa Esther Ofarim "T'en va pas" Ez zaitez joan 2 40 11 Frantsesa Alain Barrière "Elle était si jolie" Hain ederra zen 5 25 12 Gaztelania José Guardiola "Algo prodigioso" Mirarizko zerbait 12 2 13 Suediera Monica Zetterlund "En gång i Stockholm" Behin batean Stockholmen 13 0 14 Nederlandera Jacques Raymond "Waarom?" Zergatik? 10 4 15 Frantsesa Françoise Hardy "L'amour s'en va" Maitasuna joan egiten da 5 25 16 Frantsesa Nana Mouskouri "À force de prier" Otoitz eta otoitz 8 13

 Gertakariak 
 Norvegiar epaimahaiaren botazioa 
Botazioa prozesuan, Suitza eta Danimarkak laister hartu zuten aurrea, eta Norvegiako epaimahaiak botoak emateko txanda heldu zenean, arazoak agertu ziren. Norvegiar kontulariak ez omen zituen oraindik epaimahaikide guztien botoak zuzen gehitu, eta Norvegiar botoak ez zeuden argi. Norvegiar bozeramaileak botoak beranduago eman ahal izatea eskatu zion Katie Boyle aurkezleari. Botazio prozesuaren amaieran, Suitzak Danimarkak baino bi puntu gehiago zeuzkan, baina Norvegiar botoak irakurri ostean, Danimarka bi puntu aurre jarri zen. Lehiaketa eta gero, auzoko herrialde bat, Danimarka, mesede egitea leporatu zuten Norvegiar epaimahaia, eta Suitzak protesta egin zuen emaitzei buruz. Norvegiar irrati-telebista erakunde publikoak (NRK) protesta errefusatu eta emaitza zuzenak irakurri zirela defendatu zuen.

 Kanpo estekak 
  Eurovision webgune ofiziala

Kategoria:Eurovision Abesti Lehiaketa
Kategoria:1963
Kategoria:Ingalaterrako musika
Kategoria:Londresko musika